Source: http://docplayer.fi/3909075-Pirilankosken-natura-2000-alueen-hoito-ja-kayttosuunnitelma-tapio-aalto-marjo-perkonoja-tommi-lievonen.html
Timestamp: 2018-02-21 09:53:31+00:00
Document Index: 17551605

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Pirilänkosken Natura alueen hoito- ja käyttösuunnitelma. Tapio Aalto, Marjo Perkonoja, Tommi Lievonen - PDF
Pirilänkosken Natura alueen hoito- ja käyttösuunnitelma. Tapio Aalto, Marjo Perkonoja, Tommi Lievonen
Download "Pirilänkosken Natura 2000 -alueen hoito- ja käyttösuunnitelma. Tapio Aalto, Marjo Perkonoja, Tommi Lievonen"
1 Pirilänkosken Natura alueen hoito- ja käyttösuunnitelma Tapio Aalto, Marjo Perkonoja, Tommi Lievonen Varsinais-Suomen elinkeino-, liikenneja ympäristökeskuksen julkaisuja 14/2011
3 Pirilänkosken Natura alueen hoito- ja käyttösuunnitelma Tapio Aalto Marjo Perkonoja Tommi Lievonen 14/2011 Varsinais-Suomen elinkeino-, liikenneja ympäristökeskuksen julkaisuja
4 ISBN (painettu) ISBN (PDF) ISSN-L ISSN (painettu) ISSN (verkkojulkaisu) Julkaisu on saatavana myös verkkojulkaisuna: Valokuvat: Tommi Lievonen Taitto: Päivi Lehtinen Paino: Kopijyvä Oy, Jyväskylä 2012
5 Sisältö 1 Johdanto...5 Suunnitteluhankkeen kuvaus Alueen kuvaus Tehdyt selvitykset ja suunnitelmat Luonto ja historia Suojelutilanne ja maanomistus Suojeltavat lajit ja luontotyypit Nykyinen maankäyttö Yhteenveto alueen suojelun ja käytön tärkeimmistä arvoista Luonto- ja käyttöarvojen säilyttämiseen liittyvät tekijät maankäytön arviointi Hoidon ja käytön tavoitteet Maankäytön vyöhykkeet Kunnostus, hoito ja lajiston suojelu Luonnontilan säilyttäminen Kunnostus ja hoito Lajiston suojelu Kulttuuriarvojen suojelu Luonnon käyttö Retkeily ja liikkuminen Kalastus ja vesillä liikkuminen Palveluvarustus ja luonto-opastus Muu virkistyskäyttö Pirilänkoski luontomatkailu- ja opastuskohteena Seuranta ja tutkimus Toimenpidesuunnitelmat Suojelutilanteen arviointi Natura-alueen suojelun toteutustavat Perustettujen suojelualueiden rauhoitusmääräykset Hoidon ja käytön ohjauksen toteutus Kunnostus ja hoito Palvelurakenteet ja luontomatkailu Seuranta ja tutkimus Kustannukset ja resurssit Palvelurakenteet...35
6 11 Suunniteltujen toimenpiteiden vaikutukset Vaikutusten arviointi, tarve ja perusteet Vaikutukset luontoon Taloudellis-sosiaaliset vaikutukset Suunnitelman toteutumisen arviointi ja päivitys...39 Lähteet...40 Liite 1. Kunnostettavien alueiden nykytila, tavoitetila ja hoito kuvioittain Liite 2. Pirilänkosken hoitotyöt...45 Liite 3. Hoidettavilla alueilla tavoitellut luontotyypit ja niiden sijainti Liite 4. Yhteenveto Pirilänkosken hoito- ja käyttösuunnitelmaehdotuksesta ( ) saaduista lausunnoista Liite Kuvailulehdet Varsinais-Suomen elinkeino-, liikenne- ja ympäristökeskuksen julkaisuja 14/2011
7 1 Johdanto Pirilänkosken Natura-alue (FI ) sijaitsee Satakunnassa Harjavallan kaupungin ja Nakkilan kunnan alueella Harjavallan keskustan välittömässä läheisyydessä. Se muodostuu Kokemäenjoessa sijaitsevan Harjavallan voimalaitoksen alapuolisesta suvannosta ja noin kuuden kilometrin jokiosuudesta sekä sen reu-noilla olevista jyrkkään eroosiotörmään syntyneistä rantalehdoista. Alue kuuluu Euroopan yhteisön Natura 2000 verkostoon luontodirektiivin mukaisena SCI-alueena (Sites of Community Importance) (kartta 1). Natura-alueen pinta-ala on 147 ha, josta noin 60 prosenttia on vettä. Maa-alasta pääosa kuuluu myös valtakunnalliseen lehtojensuojeluohjelmaan. Natura-verkoston tavoitteiden mukaisesti vesialueen suojelu toteutetaan vesilailla. Nakkilan kunnan alueella sijaitsevat maa-alueet toteutetaan maankäyttö- ja rakennuslailla ja Harjavallan kunnan alueella sijaitsevat maa-alueet pääasiassa luonnonsuojelulailla eli perustamalla luonnonsuojelualueita. Noin puolet maa-alueesta on yksityisessä omistuksessa, mutta vesialueet ovat suurelta osin Länsi-Suomen Voima Oy:n omistuksessa. Yksityismaille on perustettu yhteensä noin 13 hehtaaria luonnonsuojelualueita. Valtion omistuksessa olevia, luonnonsuojelutarkoitukseen hankittuja maita alueella on noin 28,53 hehtaaria. Alueen luontoarvot liittyvät jokiluonnon lisäksi maamme edustavimpiin kuuluviin lehtoihin, jotka ovat säilyneet melko luonnontilaisina. Luontoarvojen säilymisen uhkatekijöinä ovat mm. lehtojen heinittyminen ja taimettuminen. Jokiluonnon tilaan on aikanaan vaikuttanut Harjavallan voimalaitos ja muut Kokemäenjoen säännöstelyyn vaikuttaneet tekijät. Alueella on tärkeä merkitys paikallisena virkistyskäyttö- ja opetuskohteena. Siellä on hieman vajaa viisi kilometriä pitkä Paratiisin-Pirilänkosken luontopolku, ja alueella harrastetaan aktiivisesti myös kalastusta. varten perustettiin suunnitteluryhmä, joka koottiin eri viranomaistahojen, käyttäjäryhmien kuten alueella kalastavien ja retkeilevien sekä maanomistajien edustajista. Suunnitteluryhmän tavoitteena oli tunnistaa alueen suojeluun ja muuhun käyttöön liittyvät ongelmat ja ristiriidat, ratkaista ja sovittaa niitä sekä esittää mahdollisimman laajasti hyväksytty suunnitelma alueen luontoarvojen säilyttämiseksi. Tämän hoito- ja käyttösuunnitelman aikajänne on 15 vuotta. Suunnitelman tavoitteena on ohjata alueen hoitoa ja käyttöä niin, että alueen luontoarvot turvataan. Suunnitelma on laadittu Varsinais-Suomen ELYn ympäristö ja luonnonvarat -vastuualueen työnä, ja sen ovat kirjoittaneet Tapio Aalto, Marjo Perkonoja ja Tommi Lievonen. Kartat on piirtänyt Leena Korte. Yksityismaiden suojelualueiden suojelumääräysten valvonta kuuluu lakisääteisesti elinkeino-, liikenne ja ympäristökeskuksille ja valtion maille perustettavista suojelualueista vastaa yleisesti Metsähallitus. Metsähallitus hyväksyy suunnitelman hallinnassaan olevien maidensa osalta luonnonsuojelujohtajan vahvistuksella. Suunnitteluhankkeen kuvaus Pirilänkosken hoito- ja käyttösuunnittelun käynnistämiseksi järjestettiin avoin yleisötilaisuus Nakkilassa Kokouksesta tiedotettiin hankeen Internetsivuilla, kuntien ilmoitustauluilla ja lehti-ilmoituksella. Tilaisuudessa evästettiin osallistujia edustajien valitsemiseksi suunnittelua tekevään suunnitteluryhmään. Sopivaksi suunnitteluryhmän kooksi arvioitiin henkilöä. Eri käyttäjäryhmät valitsivat omat edustajansa tai esittivät ryhmän jäseniksi henkilöitä, jotka tuntevat alueen ja sen käyttöön liittyvät asiat hyvin. Vuonna 2006 käynnistyi Varsinais-Suomen elinkeino-, liikenne- ja ympäristökeskuksen (ELY) ympäristövastuualueen (entinen Lounais-Suomen ympäristökeskus) johtama ja EU:n Life Luonto -rahaston tukema viiden Satakunnassa sijaitsevan Natura-verkostoon kuuluvan kohteen kunnostus- ja hoitohanke Kokemäenjoki-LIFE. Pirilänkosken Natura-alue kuuluu hankekohteisiin, ja yhtenä tärkeänä tavoitteena on ollut laatia alueelle hoito- ja käyttösuunnitelma. Tätä Pirilänkosken Natura alueen hoito- ja käyttösuunnitelma 5
8 Suomi km Maanmittauslaitos lupa nro 7/MML/10 Affecto Finland Oy, Karttakeskus, Lupa L 4659 Varsinais-Suomen ELY-keskus Kuva 1. Pirilänkosken Natura-alueen (FI ) sijainti. Kartta 1. Pirilänkosken Natura-alueen (FI ) sijainti 6 Varsinais-Suomen elinkeino-, liikenne- ja ympäristökeskuksen julkaisuja 14/2011
9 Pirilänkosken suunnitteluryhmässä ovat työskennelleet: Juha Manninen Varsinais-Suomen ELY- keskus (ryhmän pj.) Tapio Aalto Varsinais-Suomen ELY- keskus, projektikoordinaattori asti (ryhmän sihteeri) Tommi Lievonen (projektikoordinaattori alkaen) Marjo Perkonoja Varsinais-Suomen ELY-keskus Mauri Aho Länsi-Voiman Kala-Veikot ry Esko Eskolin Nakkilan Seudun Virkistyskalastusalue Raimo Hakanpää Harjavallan voimalaitos Ari Lepomäki Nakkilan koskikalastajat Mikael Nordström Metsähallitus, Etelä-Suomen luontopalvelut Ahti Papinsaari Nakkilan Seudun Virkistyskalastusalue Paavo Peltonen Länsi-Voiman Kala-Veikot ry Juhani Ramberg Harjavallan kaupunki Keijo Rantapere Nakkilan Seudun Virkistyskalastusalue/Eskolinin sijaisena Mikko Setälä Harjavallan Korvenpojat ry Kari Ylikoski Nakkilan kunta Suunnitteluryhmä kokoontui kaksi kertaa. Lisäksi suunnittelussa asioitiin kirjein, puhelimitse, sähköpostilla ja henkilökohtaisin tapaamisin. Suunnitelma esiteltiin avoimessa yleisötilaisuudessa Nakkilassa. Suunnitelmasta oli mahdollista antaa palautetta myös viimeistä luonnosta esiteltäessä Harjavallassa Hoito- ja käyttösuunnitelmaehdotuksesta antoi lausunnon kuusi tahoa. Lausunnot on esitetty kommentteineen liitteessä 4. Pirilänkosken Natura alueen hoito- ja käyttösuunnitelma 7
10 2 Alueen kuvaus 2.1 Tehdyt selvitykset ja suunnitelmat Alueen kuvaus ja luontotiedot perustuvat alla esitettyihin tietolähteisiin ellei toisin mainita. Kasvi- ja eläinlajien uhanalaisuusluokitus perustuu tuoreeseen Suomen lajien uhanalaisuusarviointiin (Rassi ym. 2010). Kasvillisuusselvitykset Ryösän ja Reiniahon (1994) mukaan ensimmäiset kirjatut havainnot Pirilänkosken kasvillisuudesta ovat vuodelta 1964 (Mäkelä 1964). Kyseessä on pro gradu-tutkielma, joka käsittelee Nakkilan, Ulvilan ja Harjavallan lehtomaista puronvarsi- ja rantakasvillisuutta. Selvityksen kattavuudesta Pirilänkosken alueella ei ole tietoa. Vuonna 1976 Harjavallassa inventoitiin luontokohteita ja tämän selvityksen yhteydessä tehtiin myös kasvillisuusselvitys (Jokinen & Uusitalo 1976). Selvityksen kohdealueisiin kuului Pirilänkosken alueesta kuitenkin vain aivan voimalaitoksen alapuolinen alue joen pohjoispuolella sekä vanhan jokiuoman alkuosa, Satalinnan paratiisin alue. Nakkilan kunnan puoleisten alueiden kasvillisuudesta on tietoa vuonna 1993 tehdyssä Nakkilan luontoselvityksessä (Ryösä & Reiniaho 1994). Pirilänkosken Natura-alueeseen sisältyvästä Pirilänkosken-Paratiisin lehtoalueesta on tehty ennallistamissuunnitelmat vuosina 2007 ja 2008 (Lies-Niittymäki). Suunnitelmissa on kunnostus- ja hoito-ohjeiden lisäksi kuvattu valtion omistamien maiden ja perustettujen yksityismaiden suojelualueiden kasvillisuus- ja luontotyypit. Luontotyyppitietoa puuttuneilta osin on päivitetty vuonna 2008 ympäristökeskuksen työnä. Linnustoselvitykset Pirilänkosken alueella ei ole tehty kattavaa linnustoselvitystä. Harjavallan luontokohteiden inventointi sisälsi myös joitakin lintuhavaintoja selvitykseen kuuluvilta alueilta eli voimalaitoksen alapuoliselta alueelta joen pohjoispuolella sekä vanhan jokiuoman alkuosasta (Jokinen & Uusitalo 1976). Luontopolku paratiisiin -opasvihkosessa kuvataan jonkin verran alueen linnustoa (Ryösä 1998). Myös Pirilänkosken- Paratiisin lehtoalueen ennallistamissuunnitelmiin (Lies-Niittymäki 2007, 2008) on kirjattu joitakin yksittäisiä lintuhavaintoja. Muut luontoselvitykset ja alueelle tehdyt suunnitelmat Satakunnan alueella on tehty luonnonsuojeluselvityksiä seutukaavaa varten yhteensä neljä kappaletta. Selvitykset ovat vuosilta 1969, 1976, 1984 ja (Kalinainen & Hakila 1985, Hakila 2000). Selvityksissä on kuvattu kohteita Pirilänkosken alueella, tapahtuneita muutoksia, suojeluarvoa, luontotyyppejä ja lajistoa. Pirilänkosken suojelualueen aivan itäisimmän alueen osalta on tehty selkärankaislajiston inventointi vuonna 1976 (Jokinen & Uusitalo 1976). Vuonna 1995 julkaistiin Köyliön-Ulvilan harjuselvitys (Lampolahti 1995), jonka yhteydessä inventoitiin Köyliön-Kokemäen-Harjavallan-Nakkilan-Ulvilan harjujakson luontokohteet ja uhanalaisten kasvien esiintymät. Pirilänkosken Natura-alueelta selvityksen kohteina olivat Lammaisten kolve ja Pirilänkosken-Paratiisin-Viikkalan lehtoalue. Sammalkartoitus Pirilänkosken suojelualueella on tehty vuonna 2008 (Korvenpää kirj.ilm. 2010). Em. selvitysten lisäksi on julkaistu useita Kokemäenjokea tai sen osa-alueita koskevia kalataloudellisia selvityksiä ja raportteja (esim. Puosi 2008, Yrjänä 2010). 2.2 Luonto ja historia Pirilänkosken Natura-alue sijaitsee Satakunnassa Harjavallan kaupungin ja Nakkilan kunnan kupeessa Kokemäenjoen varressa (kartat 1 ja 2). Se muodostuu Harjavallan vesivoimalaitoksen alapuolisesta, lyhyestä osasta Kokemäenjokea lehtoisine rantakaistaleineen. Natura-alueen kokonaisalasta 147 ha maapinta-ala on noin 60 hehtaaria. Joenrantatörmät ovat jyrkkiä ja paikoin eroosioherkkiä. Alue kuuluu harjumuodostelmaan, ja pohjavettä tihkuu rantatörmistä. Maalajeina ovat pääasiassa siltti ja hieno hiekka. 8 Varsinais-Suomen elinkeino-, liikenne- ja ympäristökeskuksen julkaisuja 14/2011
11 Tyni Maksanoja Kukonharja Satalinna Kolvaantörmä Korte Kistu Lammaistenlahti Harjavallan voimalaitos Natura alue m Maanmittauslaitos lupa nro 7/MML/10 Varsinais-Suomen ELY-keskus Kuva Kartta Pirilänkosken suunnittelualue suunnittelualue paikannimineen paikannimineen. Pirilänkosken Natura alueen hoito- ja käyttösuunnitelma 9
12 Kokemäenjoen kummallakin rannalla on hyvin rehevää ja melko luonnontilaisena säilynyttä lehtoa. Suurin osa maa-alasta kuuluukin Pirilänkosken-Paratiisin lehtojensuojelualueeseen. Törmälehtoja ei ole aikanaan kannattanut raivata pelloiksi tai rakennuttaa niiden jyrkkyyden ja sortumaherkkyyden vuoksi. Jokitörmät ovat paikoin jopa 27 metriä korkeita, ja ne ovat paikoin sortuneet. Sortumia on osin tasoitettu 1990-luvulla rakennusten suojaamiseksi. Alue on asutuksen ympäröimä. Natura-alueen ulkopuolella joen yläjuoksulla sijaitsee Harjavallan vesivoimalaitos vanhoine tukinuittoränneineen. Ympäristössä on jonkin verran viljeltyjä peltoja. Natura-alueen sisälle jäävä alueeseen kuulumaton alue Maksanojan ja joentörmälehdon välillä on avohakattu, samoin kuin Maksanojan itäpuoliset alueet. Joen pohjoisrannalla padon alapuolella sekä Natura-alueen toisessa päässä itärannalla jokea kulkevat voimalinjat, jotka vähentävät selvästi näiden alueiden luonnontilaisuutta. Harjavallan kaupungin Lammaisten jätevedenpuhdistamossa käsitellyt jätevedet johdettiin aikanaan purkuputkella jokeen Harjavallan voimalaitoksen alapuolelle. Puhdistamo lopetettiin vuonna 2010, jolloin Kokemäenjoen pistekuormituskin väheni. Kehityshistoria Kokemäenjoessa virtaava vesi on vuosisatojen aikana irrottanut jokiuoman pohjan irtainta maamassaa uoman hiekkakivipohjaan saakka. Satakunnan hiekkakiven iäksi on arvioitu 1,3 miljardia, tai toisen arvion mukaan jopa 2 miljardia vuotta, koska hiekkakivi ei sisällä fossiileja, joita tavallisesti löytyy nuoremmista kerrostuneista kivilajeista (Harjavallan kaupunki 1983, Ryösä 1998). Pirilänkosken alueella Kokemäenjoki virtaa hiekkakivipatjan reunalla peruskallion reunan kulkiessa noin 700 metrin päässä joen reunasta koilliseen (Ryösä 1998). Maankohoaminen on myös aiheuttanut muutoksia Pirilänkosken ympäristössä. Kokemäenjoki virtasi sivu-uomana Maksanojassa noin 1900 vuotta sitten, mutta vähitellen uoma muuttui seisovan veden altaaksi, joka nyt on kasvanut umpeen ja soistunut. Vielä 1900-luvun alkupuolella maisema Pirilänkoskella erosi melkoisesti nykyisestä. Rannoilla näkyi kalastuspirttejä, toekalastamoja ja myllyjä. Lammaistenlahti Harjavallan voimalaitoksen alapuolella on tunnettu jo keskiaikaisena lohen ja siian kauppapaikkana. Jokeen kutemaan nousevat lohiparvet, meritaimenet ja siiat olivat pitkään tärkeä elinkeino alueella. Vaelluskaloja pyydettiin tokeilla eli kalapadoilla molemmin puolin koskea. Kokemäenjoki olikin aikoinaan yksi Etelä-Suomen parhaimpia vaelluskalajokia. Joen lohisaaliit olivat 1800-luvun lopulle asti keskimäärin tonnia vuodessa. Vaelluskalakantojen heikkeneminen alkoi 1800-luvun lopulla. Syynä tähän olivat koskien perkaukset, uitto, jokivarren teollistuminen sekä suurimpana tekijänä voimalaitosten rakentaminen. Vuonna 1939 valmistunut Harjavallan voimalaitos oli viimeinen isku Kokemäenjoen lohi-, siika- ja meritaimenkannoille. Vuonna 2008 Turun ammattikorkeakoulun suorittamissa koekalastuksissa Kokemäenjoen alajuoksulla, mm. Kortteen virtapaikasta löydettiin kuitenkin luonnonkudusta peräisin olevia lohenpoikasia (Puosi 2008). Tämä antaa toivoa lohikantojen elpymisestä Kokemäenjoessa. Kosken patoaminen tehtiin 1930-luvulla kahteen suuntaan. Koskenmutka etelärannalla suljettiin lammeksi ja patosilta rakennettiin Harjavallan ja Nakkilan rajalle, puoliksi kummankin alueelle. Patoaminen toi paremmin näkyviin joen pohjan hiekkakivikerrostumia. Kasvillisuus Alueen kasvillisuustyypit on kartoitettu Pirilänkosken- Paratiisin lehtoalueen ennallistamissuunnitelmien yhteydessä. Puuttuvilta osin alueen kasvillisuustyyppitietoja on täydennetty ympäristökeskuksen työnä. Alueella esiintyy neljää eri lehtotyyppiä, kolmea kangasmetsätyyppiä sekä kahta eri ravinteisuuden omaavaa korpityyppiä. Lehtotyypit vaihtelevat tuoreesta kosteaan ja kuusivaltaisesta lehtipuuvaltaiseen. Soistuneessa joenuomassa Maksanojassa esiintyy ruohokorpea, sarakorpea ja nevakorpea. Joen rannoilta löytyy myös niittylaikkuja. Koska Pirilänkosken alue on säilynyt melko luonnontilaisena, lahopuuta muodostuu alueella kohtalaisesti. 10 Varsinais-Suomen elinkeino-, liikenne- ja ympäristökeskuksen julkaisuja 14/2011
13 Ennallistamissuunnitelman mukaan alueella esiintyviä lehtoja ovat sinivuokko-käenkaalityypin runsasravinteinen tuore lehto (HeOT), puna-ailakkityypin keskiravinteinen tuore lehto (LT), käenkaali-oravanmarjatyypin keskiravinteinen tuore lehto (OMaT) ja hiirenporras-käenkaalityypin keskiravinteinen kostea saniaislehto (AthOT). Luhtainen ruoho- ja heinäkorpi (RhK) sekä lehtokorpi (LK) ovat alueen korpityyppien edustajia. Korpien ja lehtojen lisäksi alueella esiintyy pienialaisina kolmea kangasmetsätyyppiä; käenkaalimustikkatyypin lehtomaista kangasta (OMT) sekä mustikkatyypin (MT) ja puolukkatyypin (VT) kangasta. Putkilokasvit Valtapuita alueella ovat harmaaleppä (Alnus incana), rauduskoivu (Betula pendula), tuomi (Prunus padus), raita (Salix caprea) ja pihlaja (Sorbus aucuparia). Maksanojan itäreunan on vallannut kuusi (Picea abies). Myös jyrkillä rantatörmillä joen etelä- ja länsipuolella kasvaa sekä kuusi- että leppävaltaisia lehtoalueita. Lehdolle tyypillistä pensaikkoa on runsaasti, pääasiassa lehtokuusamaa (Lonicera xylosteum) ja taikinamarjaa (Ribes alpinum). Myös kenttäkerroksen kasvillisuus on lehdoille hyvin tyypillistä. Yleisiä kasveja ovat mm. puna-ailakki (Silene dioica), velholehti (Circaea alpina) ja käenkaali (Oxalis acetosella). Voimalaitoksen alapuolinen alue on yksi merkittävimmistä jokivarsilehdoista Kokemäenjoen varressa. Natura-tietokannan mukaan alueen kasviharvinaisuuksia ovat isohierakka (Rumex hydrolapathum), vesihierakka (Rumex aquaticus) ja isosorsimo (Glyserina maxima). Näitä ei kuitenkaan tavattu ennallistamissuunnitelmien maastotöissä vuosina 2007 ja Joen hietatörmillä on sekä kuivempia lehtoalueita että paikoin lähdevaikutteisia alueita, joilla tavataan myös kevätlinnunsilmää (Chrysosplenium alternifolium). Jokivarren rantakasvillisuus on hyvin vaihtelevaa ja mm. Lammaisten kolven rannoilla kasvaa erittäin uhanalaista rantalitukkaa (Cardamine parviflora) ja rantakedolla silmälläpidettävää ketoneilikkaa (Dianthus deltoides) (luku 2.4). Sammalet Alueella ei esiinny varsinaisia uhanalaisia lajeja, mutta harvinaisia ja silmälläpidettäviä lajeja alueelta löytyy. Sammalten kannalta arvokkaita kohteita Pirilänkoskella ovat maanvyörymien sukkessiovaiheet. Erityisesti tuoreilla kasvittomilla maanvyörymillä, rantapensaikoissa ja -puissa sekä suojaisissa jokeen laskevissa purolaaksoissa kasvaa runsas ja monilajinen yksivuotisten sammalten yhteisö. Aivan rannassa lehtipuiden tyvellä kasvaa harvinaisen runsaana monin paikoin viitasammal (Leskea polycarpa). Alueelta löytyviä harvinaisia sammallajeja ovat lepikkolaakasammal (Plagiothecium latebricola) ja vuoripussisammal (Marsupella sparsifolia). Lepikkolaakasammal kasvaa kosteissa ja varjoisissa paikoissa, tyypillisimmin lehto-, luhta ja korpikosteikoissa. Yleensä kasvustot ovat pienialaisia tuppaita tervaleppien tyvillä, juurikonkeloilla ja mättäillä tai lahopuulla ja kannoilla ja siten alttiita satunnaisille häiriöille. Vuoripussisammal kasvaa tyypillisimmin silikaattikallioiden pystyillä tai jyrkästi viistoilla seinämillä, mitkä ovat ainakin ajoittain valuvetisiä. Vuoripussisammalta tavataan myös rantasorakoilta ja purokiviltä. Lisäksi alueella kasvaa nuppisammal (Discelium nudum), joka aiemmin arvioitiin silmällä pidettäväksi lajiksi (luku 2.4). Linnusto Alueella pesii monipuolisesti rehevien metsien ja lehtojen lajeja, kuten satakieli (Luscinia luscinia), mustapääkerttu (Sylvia atricapilla), sirittäjä (Phylloscopus sibilatrix) ja tiltaltti (Phylloscopus collybita). Alueen lahopuusto tarjoaa pesimäpaikkoja kolopesijöille, ja alueella pesii mm. uuttukyyhky (Columba oenas) ja pikkutikka (Dendrocopos minor). Näiden lisäksi alueella saattaa satunnaisesti tai muuttoaikoina tavata muitakin lehtometsien lajeja. Vesi- ja rantalintuja esiintyy vähän. Pesimälajistoon kuuluvat ainakin silkkiuikku (Podiceps cristatus), kalatiira (Sterna hirundo), kalalokki (Larus canus) ja rantasipi (Actitis hypoleucos) sekä Suomessa äärimmäisen uhanalainen kuningaskalastaja (Alcedo atthis). Lisäksi muuttoaikoina joella tavataan uhanalaiseksi lajiksi luokiteltua selkälokkia (Larus fuscus). Myös harmaahaikara esiintyy alueella (suunnitteluryhmän tieto). Pirilänkosken Natura alueen hoito- ja käyttösuunnitelma 11
14 Vanhoissa luontoselvityksissä alueella mainitaan tavatun myös kirjokertun (Sylvia nisoria), palokärjen (Dryocopus martius) sekä lehtopöllön (Strix aluco) (Jokinen & Uusitalo 1976), mutta näiden lajien esiintymisen luonteesta ei ole tarkempaa tietoa. Osa alueella tavattavista lajeista on lintudirektiivin liitteen I mukaisia lajeja ja/tai kansallisesti uhanalaisia lintulajeja, jotka on käsitelty tarkemmin luvussa 2.4. Nisäkkäät Natura-tietokannan mukaan alueella esiintyy saukko (Lutra lutra) ja liito-orava (Pteromys volans) (luku 2.4). Liito-oravan jätöksiä löytyi alueelta myös huhtikuussa 2010 (T. Aalto henkilökohtainen tiedonanto). Pirilänkoskella tavataan myös euroopanmajavaa (Castor fiber) (Lies-Niittymäki 2007). Liito-orava ja euroopanmajava ovat kansallisessa uhanalaisluokituksessa vaarantuntuneita lajeja. Saukko on puolestaan silmälläpidettävä laji (luku 2.4). Lisäksi vuoden 1976 Harjavallan luontoselvityksen mukaan myös kontiainen (Talpa europaea) viihtyy joen rantatörmissä. Sen kaivuujälkiä löytyi tuolloin törmästä runsaasti. Kontiaisesta ei ole uudempia havaintoja. 2.3 Suojelutilanne ja maanomistus Harjavallan kaupungin alueella Natura-alueen suojelu toteutetaan pääasiassa luonnonsuojelulailla eli perustamalla alueelle luonnonsuojelualueita. Ne voivat olla yksityisten tai valtion omistuksessa. Yksityisiä luonnonsuojelualueita on perustettu noin 13 hehtaarin alalle, ja toteutuksen katsotaan olevan tältä osin valmis. Alueelle perustettujen yksityisten suojelualueiden rauhoitusmääräykset eivät mm. rajoita jokamiehen oikeuksiin perustuvaa liikkumista alueella. Ne kieltävät kuitenkin mm. telttailun ja muun leiriytymisen sekä koirien kuljettamisen kytkemättöminä. Valtion alueille (28,53 ha) ei vielä ole perustettu luonnonsuojelualueita. Alueiden hallinnasta vastaa Metsähallitus. Nakkilan kunnan puolella maa-alueiden suojelu toteutetaan rakennuslailla/kaavamääräyksin. Vesialueiden suojelu toteutetaan vesilailla, ja ne ovat pääosin Länsi-Suomen Voima Oy:n hallinnassa (kartta 3). 2.4 Suojeltavat lajit ja luontotyypit Luontodirektiivin luontotyypit ja lajit Tässä luvussa on esitetty alueella esiintyvät Euroopan yhteisön tärkeinä pitämät luontotyypit (luontodirektiivin liite I) ja eläin- sekä kasvilajit (luontodirektiivin liite II ja IV). Liitteen II lajien suojelemiseksi on osoitettava erityisten suojelutoimien alueita eli ne (euroopanmajavaa lukuun ottamatta) ovat perusteena Pirilänkosken kuulumiselle Natura-verkostoon (SCIalue). Liitteiden IV lajit edellyttävät tiukkaa suojelua myös Natura-alueiden ulkopuolella, ja mm. niiden lisääntymis- ja levähdyspaikkojen hävittäminen ja heikentäminen ovat kiellettyjä. Tuoreiden selvitysten mukaan Pirilänkosken Naturaalueella esiintyy viisi luontodirektiivin mukaista suojeltavaa luontotyyppiä. Ne on luetteloitu taulukossa 1 ja niiden sijainti on esitetty kartassa 4. Natura tietolomakkeen luontotyyppitiedot eroavat hieman vuoden 2007 ja 2008 selvitysten ja ympäristökeskuksen tekemien täydennysten tiedoista. Natura-tietokannan mukaan alueella esiintyy kolme Natura-luontotyyppiä. Sekä vuoden 2007 että 2008 lehtoalueen ennallistamissuunnitelmien yhteydessä löydettiin myös Natura-luontotyyppiluokituksen (Airaksinen & Karttunen 1998) mukainen luontotyyppi Pikkujoet ja purot. Lounais-Suomen ympäristökeskuksen täydentävällä maastokäynnillä löytyi lisäksi luontotyyppi Luonnonmetsät. Tämä alue sijaitsee aivan Natura-alueen pohjoisimmassa päädyssä Kokemäenjoen itärannalla. Luonnonmetsät kuuluu ensisijaisesti tärkeisiin eli ns. priorisoituihin luontotyyppeihin. Tällaiset luontotyypit ovat EU:n alueella esiintyviä luontotyyppejä, jotka ovat vaarassa hävitä ja joiden suojelussa yhteisöllä on erityinen vastuu. Alueen luontotyypistä Lehdot suurin osa on edustavuudeltaan erinomaisia tai hyviä eli ne ovat säilyneet luonnontilaisina tai hyvin luonnontilaisen kaltaisina. Kokemäenjoki edustaa luontodirektiivin luontotyyppiä Fennoskandian luonnontilaiset jokireitit. Maksanojan pitkänomainen, luhtaiseksi suoksi muuttunut Kokemäenjoen vanha uoma luokitellaan Vaihettumis- ja rantasoihin. 12 Varsinais-Suomen elinkeino-, liikenne- ja ympäristökeskuksen julkaisuja 14/2011
15 Taulukko 1. Pirilänkosken Natura-alueella esiintyvät luontotyypit ja niiden pinta-alat. Ensisijaisesti suojeltavat luontotyypit on merkitty tähdellä (*). Sarake Natura = Natura-tietokannassa esitetyt luontotyypit. Koodi Luontotyypin nimi Ha Natura 3210 Fennoskandian luonnontilaiset jokireitit 92,5 x 3260 Pikkujoet ja purot 0, Vaihettumissuot ja rantasuot 3,7 x 9010* Luonnonmetsät 0, Lehdot 44,4 x Alueella esiintyy Natura-tietokannan mukaan kaksi luontodirektiivin liitteen II mukaista lajia: liito-orava ja saukko. Liito-orava kuuluu direktiivin ensisijaisen tärkeisiin lajeihin eli Euroopan unionin alueella erittäin uhanalaisiin lajeihin, joiden suojelussa yhteisöllä on erityinen vastuu. Liitteen IV lajina se edellyttää tiukkaa suojelua myös Natura-alueiden ulkopuolella ja mm. sen lisääntymis- ja levähdyspaikkojen hävittäminen ja heikentäminen on kielletty. Paratiisilehdossa on tavattu lisäksi euroopanmajavaa, joka kuuluu liitteen II, IV ja V lajeihin. Suomella on euroopanmajavaa koskeva poikkeama liitteiden II ja IV vaatimuksista osoittaa erityisiä suojelualueita ja tiukan suojelun vaatimuksia. Euroopanmajavan osalta sovellettavaakin liitteen V vaatimuksia, joiden mukaan yleisesti lajin suotuisan suojelun tason säilyttämistä ei saa vaarantaa. Liito-orava ja saukko ovat myös Suomen luonnonsuojelulain perusteella rauhoitettuja lajeja sekä euroopanmajava ajalla (luku 2.4) Euroopanmajava ja saukko kuuluvat metsästyslain alaisiin riistaeläimiin ja riistanhoitopiirit voivat myöntää euroopanmajavan ja saukon pyyntilupia tietyin ehdoin. Lintudirektiivin lajit Tässä luvussa on esitetty alueella esiintyvät Euroopan yhteisön tärkeinä pitämät lintulajit, joiden suojelemiseksi on osoitettava erityissuojelualueita (lintudirektiivin liitteen I lajit). Pirilänkoski ei kuitenkaan kuulu Natura-verkostoon lintudirektiivin perusteella, joten nämä lintulajit eivät ole alueen suojeluperusteena. Direktiivilajeista alueella pesii kalatiira ja kuningaskalastaja ( luku 2.4). Kalatiiroja pesii lahdella vuosittain muutama pari. Näiden lajien lisäksi Natura-tietokannassa mainitaan alueella esiintyvän liron (Tringa glareola), varpuspöllön (Glaucidium passerinum), pyyn (Tetrastes bonasia), palokärjen (Dryocopus martius) ja pikkusiepon (Ficedula parva). Näistä liro on muuttoaikainen levähtäjävieras ranta-alueilla. Muut lajit ovat metsälajeja, mutta näiden lajien esiintymiskuva alueella ei ole tarkkaan tiedossa. Alueella ja sen ympäristössä on lajeille sopivaa elinympäristöä. Uhanalaiset lajit Uhanalaiset linnut Joella tavataan muuttoaikoina selkälokkia, joka on luokiteltu vaarantuneeksi (VU) lajiksi. Alueella esiintyy myös äärimmäisen uhanalaiseksi (CR) luokiteltu kuningaskalastaja. Laji pesii jokitörmissä, ja sen on arvioitu pesineen alueella ensimmäisen kerran 1970-luvun puolivälissä. Tuoreimmat havainnot kuningaskalastajasta ovat vuosilta 2006 ja Uhanalaisten lajien lisäksi alueella pesii silmälläpidettävät (NT) sirittäjä ja rantasipi. Pirilänkosken Natura alueen hoito- ja käyttösuunnitelma 13
16 Yksityisten maalla olevat suojelualueet Valtion maat ls-tarkoituksiin Natura alue m Maanmittauslaitos lupa nro 7/MML/10 Varsinais-Suomen ELY-keskus Kuva 3. Pirilänkosken Natura-alueella sijaitsevat Metsähallituksen hallinnassa olevat alueet sekä yksityiset luonnonsuojelualueet. Kartta 3. Pirilänkosken Natura-alueella sijaitsevat Metsähallituksen hallinnassa olevat alueet sekä yksityiset luonnonsuojelualueet 14 Varsinais-Suomen elinkeino-, liikenne- ja ympäristökeskuksen julkaisuja 14/2011
17 Lehdot (9050) Luonnonmetsät* (9010) Fennoskandian luonnontilaiset jokireitit (3210) Pikkujoet ja purot (3260) Vaihettumis ja rantasuot (7140) Natura alue m Maanmittauslaitos lupa nro 7/MML/10 Varsinais-Suomen ELY-keskus Kuva 4. Alueella esiintyvien Natura-luontotyyppien sijainti.taulukossa tähdellä * merkitty on ns. priorisoitu luontotyyppi. Kartta 4. Alueella esiintyvien Natura-luontotyyppien sijainti. Taulukossa tähdellä * merkitty on ns. priorisoitu luontotyyppi Pirilänkosken Natura alueen hoito- ja käyttösuunnitelma 15
18 Uhanalaiset nisäkkäät Pirilänkoskella tavattavista nisäkäslajeista liito-orava ja euroopanmajava ovat luokiteltu kansallisessa uhanalaisluokituksessa vaarantuneiksi (VU) lajeiksi. Saukko luokitellaan silmälläpidettäväksi (NT) lajiksi. Uhanalaiset kasvit Rantalitukka kuuluu kansallisesti erittäin uhanalaisiin (EN) kasvilajeihin. Rantalitukkaa kasvaa mm. Lammaisten rannoilla (Lies-Niittymäki 2007). Rantakedoilla kasvava ketoneilikka luokitellaan silmälläpidettäväksi (NT) lajiksi voimakkaan taantumiskehityksen vuoksi, vaikkakin se on vielä kohtalaisen yleinen. Uhanalaiset sammalet Varsinaisia uhanalaisia lajeja alueella ei esiinny. Silmälläpidettäväksi (NT) luokiteltu vuoripussisammal on Suomen kansainvälinen vastuulaji eli Suomella on merkittävä kansainvälinen vastuu Euroopan maantieteellisellä alueella lajin säilyttämisestä (Laaka- Lindberg ym. 2009). Vastuulajin eurooppalaisesta kannasta ja elinympäristöistä merkittävä tai suurin osa on Suomessa. Myös lepikkolaakasammal on silmälläpidettävä (NT) laji. 2.5 Nykyinen maankäyttö Kaava- ja rakennustilanne Alueiden maankäyttöä kaavatasolla ohjaa aina yksityiskohtaisin lainvoimainen kaava. Nakkilan kunnan puolella maa-alueilla Naturan toteutus on tarkoitus tehdä rakennuslailla/kaavamääräyksin. Nakkilan alueella on voimassa vuonna 1993 vahvistettu taajamaosayleiskaava. Siinä toimintansa lopettaneesta Lammaisten jätevedenpuhdistamosta itään oleva jokiranta on varattu MU-1 merkinnällä. Tällä tarkoitetaan maaja metsätalousaluetta, jolla on ulkoilun ohjaamistarvetta tai ympäristöarvoja. Jätevedenpuhdistamosta länteen oleva jokiranta on osoitettu virkistysalueeksi (V/s), jolla ympäristö säilytetään. Nakkilan puolen Natura-alueella ei kaavamääräysten perustella saa suorittaa kaivamis-, louhimis-, tasoittamis- tai täyttämistyötä, puiden kaatamista tai muuta näihin verrattavaa toimenpidettä ilman kunnanhallituksen lupaa (kaavamääräyksissä alueelle rakennuslain 124 a :n mukainen toimenpidekielto). Kaavamääräykset eivät salli myöskään uutta rakentamista. Pieni osa alue Natura-alueen pohjoisosasta on osoitettu kaavassa luonnonsuojelualueeksi (SL). Harjavallan puolella on voimassa oikeusvaikutteinen yleiskaava sekä pienellä osalla Lammaistenlahden koillisrantaa Pirilän kaupunginosan asemakaava. Yleiskaavassa maa-alueet on merkitty luonnonsuojelualueeksi (SL) lukuun ottamatta Lammaistenlahdessa sijaitsevaa saarta, joka on osoitettu lähivirkistysalueeksi (VL). Saarella ei kuitenkaan tällä hetkellä ole yleistä virkistyskäyttöä. Asemakaavassa Natura-aluetta on osoitettu kaavamerkinnöillä lähivirkistysalueeksi (VL) ja lähivirkistysalueeksi, jossa luonnonympäristö säilytetään (VL/sl). Näissä kaavoissa ei ole esitetty erityisiä toimenpiteitä tai lupia, jotka pitäisi ottaa huomioon alueen luonnonhoitotai palvelurakennetöitä toteutettaessa. Natura-alue rajautuu Harjavallan puolella Satalinnan parantolan alueeseen, joka ko. kaavassa on osoitettu merkinnällä PY/s Alue, jolla ympäristö säilytetään. (Tarkemmassa kaavamääräyksessä ilmoitetaan, että alueen kulttuurihistoriallisesti arvokas rakennuskanta ja ympäristö tulee säilyttää. Alueella tapahtuva rakentaminen tulee sopeuttaa maisemallisiin ja kulttuurihistoriallisiin ominaispiirteisiin.) Harjavallan puolella on Lammaistenlahden pohjoisrannalla rantasauna, joka on osoitettu myös Pirilän asemakaavassa. Muita rakennuksia ei joen pohjoisrannalla Natura-alueella ole. Nakkilan puolella Kistun rannassa on aiemmin sijainnut kaksi rakennusta, jotka ovat olleet jo pitkään poissa käytöstä ja ränsistyneitä. Toinen rakennuksista on tuoreeltaan purettu, ja toinen (vanha uittokämppä) on tarkoitus myös purkaa lähiaikoina. Satakunnassa on käynnissä maakuntakaavan laadintaprosessi, jossa voimassa oleva Satakunnan seutukaava 5 tarkistetaan ja päivitetään uuden maankäyttö- ja rakennuslain vaatimuksia vastaavaksi maakuntakaavaksi. Satakunnan maakuntakaava on hyväksytty maakuntavaltuustossa /20. Hyväksymisen jälkeen maakuntakaava on saatettu ympäristöministeriöön vahvistettavaksi. Ympäristöministeriö vahvisti 30. marraskuuta 2011 tämän ra- 16 Varsinais-Suomen elinkeino-, liikenne- ja ympäristökeskuksen julkaisuja 14/2011
19 Opastaulu lehdossa. portin valmistuessa Satakunnan maakuntakaavan. Kyseessä on kokonaismaakuntakaava, joka kumoaa maakunnan alueella voimassa olleet seutukaavat. Ennen kuin maakuntakaava vahvistettiin, ohjasi kuntakaavoitusta maankäyttö- ja rakennuslain nojalla maakuntakaavan oikeusvaikutuksin lähtien Satakunnan seutukaava 5, joka on saanut lainvoiman /KHO. Natura-alueiksi maakuntakaavassa on osoitettu valtioneuvoston päätöksen mukaiset Natura 2000-verkostoon kuuluvat alueet erityisominaisuuksia ilmentävällä merkintätyypillä. Lisäksi Natura 2000-verkostoon sisältyvät maa-alueet ja alueiden osat on osoitettu aluevarausta osoittavilla merkinnöillä sen mukaisesti kuin ne on valtioneuvoston päätösten mukaisesti tarkoitettu toteuttaa. Pirilänkosken alue sijoittuu mm. matkailun kehittämisvyöhykkeelle mv-2. Merkinnällä osoitetaan merkittävät kulttuuriympäristö- ja maisemamatkailun kehittämisen kohdevyöhykkeet. Suunnittelumääräyksen mukaan vyöhykkeiden sisällä toteutettavassa alueidenkäytön suunnittelussa on kiinnitettävä erityistä huomiota matkailuelinkeinojen ja virkistyspalveluiden kehittämiseen. Suunnittelussa on otettava huomioon toteutettavien toimenpiteiden yhteensovittaminen kulttuuri-, maisema- ja luontoarvoihin sekä olemassa oleviin elinkeinoihin ja asutukseen. Matkailuun liittyviä toimenpiteitä suunniteltaessa ja vyöhykkeen vetovoimaisuutta kehitettäessä tulee ottaa huomioon vyöhykkeen erityisominaisuudet ja niiden ominaispiirteiden säilyttäminen. Suunnittelualue on kokonaisuudessaan osoitettu arvokkaaksi kulttuuriympäristöksi merkinnällä kh vahvistetussa Satakunnan maakuntakaavassa. Virkistyskäyttö Osana Kokemäenjoki-Life hanketta on meneillään hankkeen sosiaalisten ja taloudellisten vaikutusten arviointi (Riikonen & Nordström 2008). Arvioinnin ensimmäinen vaihe toteutettiin kyselytutkimuksena vuonna Tämän mukaan Pirilänkosken alueen käyttäjät jakautuivat melko tasaisesti luonnonantimien hyödyntäjiin (kalastus, metsästys, sienestys, marjastus tai muiden luonnonantimien keräys) ja luonnossa virkistäytyjiin (luonnontarkkailu, luonnossa oleilu, liikkuminen ja harrastaminen). Alueen tärkeys virkistyskäytössä perustuu taajamien läheisyyteen ja helppoon saavutettavuuteen. Pirilänkosken alueen luontopolku ja palvelurakenteet on esitetty kartassa 5. Pirilänkosken Natura alueen hoito- ja käyttösuunnitelma 17
20 Kalastus ja vesillä liikkuminen Alue on merkittävä vapaa-ajankalastuskohde, erityisesti viehekalastus on suosittua. Harjavallan voimalaitoksen alapuoli on 400 m:n matkalta rauhoitettu kaikelta kalastukselta (Turun kalastuspiirin päätös v. 1983). Padosta alaspäin koski- ja virtapaikoissa on yleiskalastusoikeuteen perustuva onkiminen ja pilkkiminen sekä lääninkohtaisella vieheluvalla kalastaminen kielletty. Alueella toimii kaksi kalastusyhdistystä, jotka myyvät alueelle kalastuslupia: Nakkilan seudun virkistyskalastusalue ja Länsi-Voiman Kala-Veikot ry. Naturaalueen kalastaja- tai lupamääristä ei ole tarkkaa lukumäärätietoa, mutta tällä seudulla laajemmalle jokialueelle myydään noin 100 vuosilupaa ja runsaat 1000 vuorokausilupaa vuosittain. Virkistyskalastusalueen kalapaikoista Nakkilan kunnan puolella sijaitsevat Tyni, Korte ja Kistu tarjoavat hyvät kalastusmahdollisuudet (kartta 2). Paikat soveltuvat sekä perho- että uistinkalastukseen. Nakkilan puolella on Korteessa kunnan ylläpitämä laavu. Vastarannalla Harjavallan puolella on laavurakennelma, jonka rakentajasta tai ylläpitäjästä ei ole tietoa. Harrastuskalastuksen lisäksi alueelta kalastetaan siikaa, lohta ja taimenta tutkimusta ja mädinhaudontaa varten. Nahkiaisia kalastetaan siirtoistutuksiin. Osana teollisuuden ja voimalaitosten sekä kuntien velvoiteistutuksia alueella istutetaan erityisesti taimenta, siikaa ja kuhaa (Riista- ja kalatalouden tutkimuslaitos ja entinen Varsinais-Suomen TE-keskus, nykyisin Varsinais-Suomen elinkeino-, liikenne- ja ympäristökeskus). Alueen vesillä liikutaan pääasiassa vain kalastuksen yhteydessä. Alueen itäosassa pienessä niemekkeessä (yhteisaluetta ja Harjavallan voimalaitoksen aluetta) säilytetään muutamia veneitä. Yksittäisiä veneitä on paikoin myös perustetuilla luonnonsuojelualueilla. Luontoharrastus ja retkeilykäyttö Harjavallan kaupunki rakensi vuonna 1983 Harjavallan puoleiselle alueelle Paratiisin luontopolun. Luontopolkua uudistettiin vuosina Vuonna polun rakenteita ja Nakkilan puolen rinneportaita, opastauluja ja alueen viitoitusta kunnostettiin ja täydennettiin Kokemäenjoki-LIFE -hankkeen työnä erillisen kunnostussuunnitelman mukaisesti (Metsähallitus 2009). Paratiisin polku jakautuu kahteen osaan. Toinen reitti kulkee noin 1,7 kilometrin pituisen matkan voimalaitoksen padolta Satalinnaan ja toinen reitti kiertää noin 3 kilometrin pituisen kierroksen Satalinnan länsipuolen alueilla. Vain osa molemmista polkureiteistä sijaitsee Natura alueella. Luontopolku on suosittu ulkoilu-, luontoharrastus- ja opetuskohde. Tarkoista kävijämääristä ei ole tietoa. Luontopolun varrelle on rakennettu myös levähdys- ja näköalapaikka. Polkureitti ei sovellu liikuntaesteisille. Metsästys Alueella ei harrasteta metsästystä. Perustetuilla yksityisillä luonnonsuojelualueilla rauhoitusmääräykset kieltävät metsästyksen. Muu virkistyskäyttö Sienestys ja marjastus on alueella vähäistä. Harjavallan kaupungin ylläpitämä yleinen Kolvaantörmän uimaranta sijaitsee Lammaistenlahden pohjoisrannalla (kartta 5). Törmältä johtavat portaat alas sekä rantasaunalle että uimarannalle. Luonnon hoito Pirilänkosken jokipenkat ovat metriä korkeita, mikä on estänyt pitkälti tehometsätalouden, laidunnuksen sekä viljelyksen ja mahdollistanut siten alueen säilymisen luonnontilaisena tai hyvin luonnontilaisen kaltaisena. Metsänhakkuut ovat olleet pääosin vähäisiä kotitarvehakkuita ja lehtoa on pienin osin raivattu pelloksi. Lehtoalueet ovat paikoin taimettuneet ja heinittyneet. Paikoin myös vadelmakasvustot ovat vallanneet alaa ja vieraslaji jättipalsami kasvaa runsaana puronvarressa Lammaistenlahden koillisrannalla. Alueella on tehty tuoreeltaan joitakin luonnonhoitotöitä: Metsähallitus on valtion alueella niittänyt jättipalsamia kesä-elokuussa 2010 (ks. liite 2). 18 Varsinais-Suomen elinkeino-, liikenne- ja ympäristökeskuksen julkaisuja 14/2011
21 pöytä-penkki porrasrakenteet laavu paviljonki-katos pysäköintipaikka veneenlaskupaikka luontopolku silta Natura alue m Maanmittauslaitos lupa nro 7/MML/10 Varsinais-Suomen ELY-keskus Kuva 5. Pirilänkosken alueen palvelurakenteet. Kartta 5. Pirilänkosken alueen palvelurakenteet Pirilänkosken Natura alueen hoito- ja käyttösuunnitelma 19
22 2.6 Yhteenveto alueen suojelun ja käytön tärkeimmistä arvoista Pirilänkosken alueen tärkeimmät luonnonsuojelulliset arvot perustuvat alueella tavattaviin elinympäristö- ja luontotyyppeihin. Alue kuuluu kansalliseen ja eurooppalaiseen suojelualueverkostoon tai -ohjelmiin näiden perusteella. Suojeltavat luontotyypit ovat pääosin alueen lehtomaiseen luonteeseen ja jokeen liittyviä elinympäristöjä. Alueella esiintyy näille elinympäristöille ominaisia ja myös uhanalaisia lajeja. Jokiosuus on tärkeää kalojen lisääntymisaluetta. Alueella on tärkeä merkitys ja potentiaalia virkistyskäyttöalueena. Pirilänkoski tarjoaa luontopolkuineen ja kalastusmahdollisuuksineen monipuolisen virkistyskäyttökohteen taajamien kupeessa. Yhteenvetona alueen tärkeimmät arvot voidaan tiivistää seuraavasti: Alueella esiintyy suojeltavia vähälukuisia elinympäristöjä ja Natura-luontotyyppejä (5), joista yksi on eurooppalaisittain ns. ensisijaisen tärkeä eli priorisoitu luontotyyppi. Paikoin luontopolulla on suuriakin korkeuseroja. Voimalaitoksen veirestä lähtevät portaat alas. Alueella esiintyy EU:n luontodirektiivien mukaisia suojeltavia nisäkäslajeja (3), joista alueella tavattava liito-orava on eurooppalaisittainkin ns. priorisoitu laji. Vanha mökkirakennus Lammaistenlahden koilliskulmasta purettiin pois Metsähallituksen työnä v Luontopolun varressa, valtion maalla sijaitsevan lähteen kunnostus tehtiin vuonna 2010 Metsähallituksen työnä. Kunnostuksen yhteydessä lähteen päällä ollut hirsinen pumppaamorakennus purettiin ja purkujätteet kuljetettiin alueelta pois. Lisäksi lähde puhdistettiin ja osittain padottiin. Alueella esiintyy säännöllisesti kansallisesti uhanalaisia nisäkäslajeja (2), kasvilajeja (1) ja lintulajeja (2). Lisäksi alueella tavataan silmälläpidettäviä nisäkäslajeja (1), kasvilajeja (1), sammallajeja (2) ja lintulajeja (2). Jokivarren ja lehtoalueen maisemallinen arvo. Tärkeä virkistyskäyttö- ja ympäristökasvatuskohde. Muu käyttö Alueen itäosaa halkovat sähkölinjat, joiden avoimuuden ylläpitämiseksi aluetta raivataan säännöllisesti. Tällä alueella yhtenäinen lehtoalue on katkennut. 20 Varsinais-Suomen elinkeino-, liikenne- ja ympäristökeskuksen julkaisuja 14/2011
23 2.7 Luonto- ja käyttöarvojen säilyttämiseen liittyvät tekijät maankäytön arviointi Vaikka alueen lehdot ovat säilyneet melko luonnontilaisina, suojeluarvojen uhkatekijöinä ovat paikoin lehtojen taimettuminen ja heinittyminen sekä jyrkkien jokitörmien sortuminen. Toisaalta jokitörmien sortumat ovat osa alueen luontaista kehitystä ja luonnon tilaa. Alueella kasvaa haitallista vieraslajia jättipalsamia, joka voimakkaana kilpailijana ja tehokkaana levittäytyjänä syrjäyttää alkuperäislajeja ja muuttaa kasvillisuutta yksipuolisemmaksi. Virkistyskäyttö ei nykytilanteessa ole aiheuttanut maaston kulumista, roskaantumista tai muitakaan merkittäviä ongelmia alueella, mutta retkeily- ja ulkoilukäyttö sekä niihin liittyvät mahdolliset ongelmat saattavat lisääntyä kun palveluvarustusta kehitetään. Aivan kaupungin kupeessa olevana kohteena Pirilänkoskella on varsin paljon potentiaalisia käyttäjiä. Alue on kuitenkin pinta-alaltaan varsin pieni, ja siellä on varsin vähän mahdollisuuksia varustaa uusia kohteita alueen luontoarvoja vaarantamatta. Virkistyskäyttömahdollisuuksia on mahdollista kehittää ja käytön määrää lisätä pääosin nykyisiä palvelurakenteita parantamalla ja kehittämällä. Jokivarren luonnontilaisuuteen, maisemalliseen arvoon ja myös käyttöön vaikuttaa jokivarren asutus. Asutuksen lisääntyminen jokivarressa saattaa vaikuttaa luontoarvoihin niitä heikentäen. Harjavallan voimalaitos muuttaa kosken luonnontilaista virtaamaa ja rakennetta voimakkaasti. Vanhat tukinuittorännit vaikuttavat alueen maisemalliseen arvoon, mutta ovat samalla historiallinen jäänne alueen entisestä käytöstä. Joen pohjoisrannalla Harjavallan voimalaitoksen padon alapuolella sekä Natura-alueen toisessa päässä itärannalla olevat voimalinjat ja niiden hoitamiseksi tarvittavat raivaustyöt vähentävät selvästi näiden alueiden luonnontilaisuutta. Joen vedenlaatuun ja tilaan vaikuttavat monet tekijät laajalla alueella Natura-alueen ulkopuolella, ja näihin tekijöihin pelkän Natura-alueen suunnittelulla ei voida vaikuttaa. Pirilänkosken rehevää lehtoa, jossa löytyy niin nuorta kuin vanhaakin puustoa. Pirilänkosken Natura alueen hoito- ja käyttösuunnitelma 21
24 3 Hoidon ja käytön tavoitteet Pirilänkoskella on eritasoisten suojeluohjelmien tai -linjausten aluerajauksia, jotka ovat osin päällekkäisiä. Aikaisemmassa maankäytön suunnittelussa on otettu huomioon alueen suojelun tarve varaamalla alueita kaavoituksessa luonnonsuojelutarkoitukseen. Vahvimmin alueen suojeluvelvoitteet ja -tavoitteet on kytketty lakisääteisesti Natura verkostoon. Kansallisen lehtojensuojeluohjelman ja suojelualuevarausten tavoitteet ovat samansuuntaisia Naturaverkoston tavoitteiden kanssa, ja Natura-alueen toteutus täyttää myös näissä linjattuja suojelutarpeita ja velvoitteita. Tämän lisäksi suojelualueiden hoidosta Suomessa vastaava Metsähallitus on asettanut omalle toiminnalleen ja suojelualueiden hoidolle ja käytölle yleisiä tavoitteita (Metsähallitus 2010). Suomen Natura verkoston yleisinä tavoitteina on turvata luontodirektiivissä mainittujen luontotyyppien ja lajien elinympäristöjen sekä lintudirektiivissä tarkoitettujen linnuston erityissuojelualueiden suotuisa suojelun taso. Luonnonsuojelullisen tavoitteen lisäksi luontodirektiivi edellyttää myös taloudellisten, sosiaalisten ja sivistyksellisten vaatimusten sekä alueellisten ja paikallisten erityispiirteiden huomioon ottamista. Pirilänkoski kuuluu Natura verkostoon luontodirektiivin mukaisena, yhteisön tärkeänä pitämänä alueena (SCI). Edellä esitetyn perusteella Pirilänkosken hoidon ja käytön yleisinä tavoitteina ovat: alueen arvokkaiden luontotyyppien ja niihin liittyvien kehitysprosessien säilyttäminen ja turvaaminen alueen käyttömuotojen (retkeily, ulkoilu, kalastus) säilyttäminen ja kehittäminen luonnonsuojelullisia tavoitteita vaarantamatta. Näitä tavoitteita voidaan tarkentaa seuraavasti: Luonnonarvoja heikentäviä ja suojelutavoitteiden kanssa ristiriitaisia hankkeita ohjataan ja/tai rajoitetaan. Kiellettyjä hankkeita ovat esimerkiksi rakentaminen alueelle. Alueen luontoarvoja ylläpidetään ja lisätään luonnonhoitotöillä ja vaalimalla luonnontilaisuutta alueilla, joiden monimuotoisuuden säilyttäminen tai lisääminen sitä edellyttää. Alueen käyttöä ohjataan luontoarvot huomioon ottaen: alueen luontoharrastusmahdollisuuksia ja virkistyskäyttöä kehitetään painottaen alueen luontoarvojen ainutlaatuisuutta ja erityispiirteitä. Suojelualueet merkitään selkeästi ja asianmukaisesti. Luontoa, sen kehitystä sekä alueen käyttöä ja sen vaikutuksia tutkitaan ja seurataan säännöllisesti. 22 Varsinais-Suomen elinkeino-, liikenne- ja ympäristökeskuksen julkaisuja 14/2011
25 4 Maankäytön vyöhykkeet Suunnittelualue on jaettu maankäytön vyöhykkeisiin. Jako perustuu Metsähallituksen suunnittelujärjestelmän mukaisesti kunkin vyöhykkeen pääasialliseen ja suunniteltuun käyttömuotoon. Vyöhykejako on tehty kunkin vyöhykkeen tavoitteen, ei tämänhetkisen käytön, mukaisesti. Pirilänkosken alue on kokonaisuudessaan luontomatkailu- ja retkeilyvyöhykettä (kuva 6). Vyöhyke on retkeily- ja luontomatkailukäytön kannalta vetovoimainen alue, jonne ohjataan kävijöitä aktiivisesti opastuksella ja palvelurakenteilla. Pirilänkoskella luontopolku kulkee lehtoisten alueiden läpi. Pirilänkosken Natura alueen hoito- ja käyttösuunnitelma 23
26 retkeily- ja luontomatkailuvyöhyke Natura-alue m Maanmittauslaitos lupa nro 7/MML/10 Varsinais-Suomen ELY-keskus Kuva 6. Pirilänkosken Natura alueen maankäyttövyöhykkeet. Alue on kokonaisuudessaan luontomatkailu- ja retkeilyvyöhykettä. Kartta 6. Pirilänkosken Natura alueen maankäyttövyöhykkeet. Alue on kokonaisuudessaan luontomatkailu- ja retkeilyvyöhykettä 24 Varsinais-Suomen elinkeino-, liikenne- ja ympäristökeskuksen julkaisuja 14/2011
27 5 kunnostus, hoito ja lajiston suojelu Kunnostuksen ja hoidon tavoitteena on alueen luontotyyppien ja eläin- sekä kasvilajiston elinolosuhteiden parantaminen. Periaatteena on, että luonnon toimintaan ei vaikuteta ilman luonnonsuojelullisia tavoitteita. Kunnostus ja hoitotyöt parantavat myös alueen virkistyskäyttö- ja nähtävyysarvoja. Silloin tällöin joen reunasta sortuu maata jokeen. 5.1 Luonnontilan säilyttäminen Alue säilytetään suurimmaksi osaksi luonnontilaisena. Alueen luonnonmetsä ja suurin osa lehdoista jätetään kehittymään ilman käsittelyä tai hoitotöitä. Luonnontilaisista metsistä ei poisteta puuta ja esimerkiksi tuulenkaadot jätetään metsiin lahoamaan sellaisenaan, jotta lahopuun määrä alueella lisääntyy. Poikkeuksena voidaan sallia palveluvarustuksen, polkujen ja teiden hoitamiseksi tarvittavat raivaukset sekä luontopolkureitin turvallinen käyttö, mutta silloinkin kaadettavat puut pyritään jättämään maastoon. Koko alueen luonnontilaa pyritään ylläpitämään myös poistamalla tarvittaessa vieraat kasvilajit kuten esim. erilaiset viljelykarkulaiset. Tällainen on purolaaksoissa esiintyvä jättipalsami (luku 5.2). 5.2 Kunnostus ja hoito Hoitotoimenpiteitä on suunniteltu seitsemälle pienialaiselle kuviolle Pirilänkosken-Paratiisin lehtoalueen ennallistamissuunnitelmien mukaisesti (Lies-Niittymäki 2007, 2008). Hoitotoimenpiteillä pyritään kuvioiden luonnontilan palauttamiseen ja parantamiseen. Hoitotoimenpiteitä vaativat tiheästi taimettuneet ja osin heinittyneet harvennushakatut lehtokuviot sekä peltokuviot, joka ovat alun perin olleet lehtoa. Lisäksi luonnontilaisen puronuoman ja sitä ympäröivän saniaislehdon kuviolta poistetaan vieraslaji jättipalsami. Pohjoisrannan rehevöitynyttä niittyä hoidetaan niiton tai vaihtoehtoisesti laidunnuksen avulla. Toimenpideala Pirilänkoskella on kaikkiaan hieman vajaa 3 hehtaaria. Tästä noin 2 hehtaaria on lehtojen kunnostusta raivauksin ja ojia täyttämällä. Vieraslajien poistoa tehdään noin 0,5 hehtaarin alalla ja kedon hoitoa noin 0,2 hehtaarin alalla. Toimenpidekuvioista kaksi sijaitsee yksityisillä luonnonsuojelualueilla ja loput viisi kuviota valtion omistamilla mailla. Kunnostus- ja hoitotyöt, alueiden nykytila, ja tavoiteltavat luontotyypit kunnostettavilla kuvioilla on esitetty yksityiskohtaisemmin liitteissä 1, 2 ja 3. Lehtojen kunnostus Ylitiheää haavan ja pihlajan taimikkoa sekä nuorta puustoa poistetaan raivaamalla ja kaulaamalla neljällä kuviolla yhteensä hieman vajaan kahden hehtaarin alueella. Kaulaamalla estetään tiheän nuoren haavikon kasvu kaadettujen puiden juurivesoista. Raivaustähteet poistetaan heti ja kaulatut haavat poistetaan parin vuoden kuluttua puiden kuoltua pystyyn. Raivauksissa on kiinnitettävä erityistä huomiota siihen, että raivauksien jäljet jäävät mahdollisimman vähäisiksi. Toisella vanhan pellon kuvioista (0,48 ha) poistetaan myös vadelmakasvustot juurineen sekä täytetään aikoinaan kaivetut cm syvyiset ojat ympäristöstä saatavilla maamassoilla lehdon luontaisen vesitalouden palauttamiseksi. Yksi suunnitelluista hoitokuvioista sijaitsee yksityismaalla, jossa rauhoitusmääräykset kieltävät suunnitellut raivaukset. Raivausten toteutus vaatii poikkeusluvan hakemista Varsinais-Suomen ELYltä (luku 9). Pirilänkosken Natura alueen hoito- ja käyttösuunnitelma 25
PIRILÄNKOSKEN NATURA ALUEEN HOITO JA KÄYTTÖSUUNNITELMA
PIRILÄNKOSKEN NATURA 2000 -ALUEEN HOITO JA KÄYTTÖSUUNNITELMA Lausuntoversio 26.5.2011 Tapio Aalto Marjo Perkonoja Varsinais-Suomen elinkeino-, liikenne- ja ympäristökeskus (ELY), ympäristö ja luonnonvarat